กระทรวงสาธารณสุขเตรียมเสนอ ครม.ขออนุมัติงบประมาณจัดซื้อยาโมนูลพิราเวียร์
การประชุมคณะรัฐมนตรีวันนี้ (9 พ.ย.64) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยคาดว่าจะติดตามสถานการณ์การแพร่ระบาดของโรคโควิด-19 และการเปิดประเทศครบหนึ่งสัปดาห์ รวมถึงกระทรวงสาธารณสุขเตรียมเสนอขออนุมัติงบประมาณจัดซื้อยาโมนูลพิราเวียร์ คาดว่าจะมีการนำยามาในประเทศไทยราวเดือนธันวาคม 2564 - ต้นปี 2565สำหรับวาระสำคัญอื่นๆ อาทิ ร่างแผนพัฒนาเศรษฐกิจและสังคมแห่งชาติ ฉบับที่ 13 ที่จะใช้ระหว่างปี 2566 - 2570 เสนอโดยสภาพัฒนาการเศรษฐกิจและสังคมแห่งชาติ โครงการสำคัญประจำปี 2566 ที่ส่งผลต่อการบรรลุเป้าหมายของยุทธศาสตร์ชาติและแผนแม่บทภายใต้ยุทธศาสตร์ชาติ ระหว่างปี 2566 - 2570 การติดตามตรวจสอบและประเมินผล เพื่อขับเคลื่อนยุทธศาสตร์ชาติไปสู่การปฏิบัติ เสนอโดยคณะกรรมการยุทธศาสตร์ชาติ และจะมีการรายงานผลการดำเนินงานของรัฐบาล พลเอก ประยุทธ์ จันทร์โอชา นายกรัฐมนตรี ปีที่ 2 ช่วงระหว่างวันที่ 25 กรกฎาคม 2563 ถึง วันที่ 25 กรกฎาคม 2564